Jamil Khir Baharom

YBhg Mejar Jeneral (B.)Dato' Seri Jamil Khir bin Haji Baharom (Jawi: جاميل خير بهاروم; lahir 25 Jun 1961) ialah ahli politik Malaysia berketurunan Melayu. Beliau merupakan mantan Menteri Jabatan Perdana Menteri Malaysia (Hal Ehwal Agama) (2009-2018), mantan Ahli Parlimen  selama sepenggal (2013-2018) dan mantan Ahli Dewan Negara (2009-2012). Beliau kini berkhidmat sebagai Pengerusi Lembaga Kemajuan Wilayah Kedah (KEDA). Di peringkat parti beliau ialah Ahli Majlis Kerja Tertinggi (MKT) UMNO dan Pengerusi Badan Perhubungan UMNO Kedah. 

 Beliau pernah menjadi Pengarah Kagat iaitu Kor Agama, Angkatan Tentera Malaysia. Beliau sering menjadi tetamu undangan dalam Forum Perdana Hal Ehwal Islam terbitan RTM1. Sebelum ini, pada 7 Januari 2004, Brig Gen (Bersara) Datuk Seri Abdul Hamid Zainal Abidin dari Kagat juga pernah dilantik sebagai Menteri di Jabatan Perdana Menteri.

Pendidikan
Beliau lulusan Universiti Malaya jurusan Syariah (1986) dan Sarjana Pengurusan Ekonomi Islam dari Universiti Cordova jurusan pengajian Islam. Kemudian belajar di Virginia, Amerika Syarikat 2000 . Seterusnya sambung pengajian di Universiti Kebangsaan Malaysia. Isterinya Datin Fatmawati Saidin dan mereka mempunyai lima anak lelaki dan seorang perempuan.

Kerjaya
Selepas tamat belajar di UM, beliau menyertai Angkatan Tentera Malaysia sebagai kapten pada 1986. Seterusnya kolonel pada 1 April 2002 dan Timbalan Pengarah Kagat pada 2004.  Kemudian dinaikkan pangkat sebagai pengarah Kor Agama Angkatan Tentera Malaysia bermula 06 Oktober 2005 hingga 9 April 2009.

 Agensi Utama Di Bawah Seliaan 
Terdapat 13 agensi utama di bawah Jabatan Perdana Menteri dipertanggungjawabkan iaitu: 
 Jabatan Kemajuan Islam Malaysia (JAKIM)
 Jabatan Kehakiman Syariah Malaysia (JKSM)
 Pejabat Mufti Wilayah Persekutuan
 Lembaga Tabung Haji
 Jabatan Wakaf, Zakat dan Haji (JAWHAR)
 Jabatan Agama Islam Wilayah Persekutuan (JAWI)
 Majlis Agama Islam Wilayah Persekutuan (MAIWP)
 Institut Kefahaman Islam Malaysia (IKIM)
 Al-Hijrah Media Corporation (TV alHijrah)
 Yayasan Dakwah Islamiah Malaysia (YADIM)
 Yayasan Pembangunan Ekonomi Islam Malaysia (YaPEIM)
 Yayasan Waqaf Malaysia
 Institut Kajian Strategik Islam Malaysia (IKSIM)

Kontroversi
Pembesaran banglo
Portal Agenda Daily  telah menjelaskan kontroversi mengenai pembelian banglo.  Jamil Khir membeli rumah itu dari lelongan bank pada tahun 1994 semasa berkhidmat dalam Angkatan Tentera dan berpangkat Mejar. Rumah banglo tersebut pada waktu itu dibeli dengan harga RM110,000,00 selepas tidak ada pembida lain dan sehingga kini beliau masih membayar pinjaman perumahan kerajaan yang diambilnya. Malangnya, cerita-cerita sengaja diwujudkan pembangkang untuk menjatuhkan reputasinya.

Portal Malaysia Today mempersoalkan pembesaran banglo beliau di Kampung Batu Muda, Batu Caves, Selangor. Sejak 1994 lagi keluarganya yang ramai menginap di situ. Jadi, tentu ada banyak kereta di halaman rumah. Hal ini mungkin menyamai kes rumah banglo bekas Menteri Besar Selangor, Datuk Seri Dr Mohamad Khir Toyo.Miliki rumah mewah, AMK gesa Jamil Khir perjelas

Tuduhan Seleweng Wang Zakat
Pada 21 Jun 2011, Setiausaha Agung Keadilan, Saifuddin Nasution Ismail mempersoalkan salahguna wang zakat Majlis Agama Islam Wilayah Persekutuan (MAIWP) sebanyak RM32 ribu.Cek RM31,150.00 diserah kepada Syarikat Tetuan Zainul Riijal Talha & Amir yang telah ditandatangani sendiri Che Mat, yang juga Setiausaha MAIWP pada 21 April 2010.Sedangkan mereka bukan asnaf yang lapan. Timbalan Menteri di Jabatan Perdana Menteri, Datuk Dr Mashitah Ibrahim mendedahkan peruntukan zakat MAIWAP digunakan untuk membiayai yuran guaman Datuk Jamil Khir Baharom dan Ketua Pengarah Jawi, Datuk Che Mat Ali. Mereka berdua berhadapan tindakan mahkamah kerana tidak memulakan pendakwaan terhadap Saiful Bukhari dalam kes Qazaf membabitkan kes Fitnah II Datuk Seri Anwar Ibrahim. Kemusykilan timbul kerana "Datuk Che Mat Ali meluluskan kepada Datuk Che Mat Ali.".Jamil Khir, Pengarah Jawi guna RM32 ribu wang zakat biaya kos guamanGuna wang zakat: Izzah mahu Mashitah dirujuk JK Hak Dan Kebebasan

Keputusan Pilihan Raya
TahunParlimenCalonPartiUndiLawanPartiUndiMajoriti2022Jamil Khir Bahrom16,269Sabri Azit49,46133,192Zulhazmi Shariff15,590Nizam Mahshar9732018Jamil Khir Baharom21,773Sabri Azit22,312539Akhramsyah Sanusi Junid21,6512013Jamil Khir Baharom32,429Mohd Firdaus Jaafar31,2331,196

 Pautan luar 




Rujukan

Kategori:Kelahiran 1961
Kategori:Ketua Pengarah Kor Agama Angkatan Tentera
Kategori:Orang hidup
Kategori:Orang dari Kedah
Kategori:Anggota Pertubuhan Kebangsaan Melayu Bersatu
Kategori:Alumni Universiti Malaya
Kategori:Menteri di Jabatan Perdana Menteri Malaysia (Hal Ehwal Agama)
Kategori:Ahli Dewan Rakyat, Parlimen Malaysia ke-13
Kategori:Ahli Dewan Negara, Parlimen Malaysia ke-12